มีเพศสัมพันธ์เกือบทุกวันแบบแตกใน ประจำเดือนมา22 มกราคม แล้ว วันที่2 กุมภาพันธ์ มีเลือดเปื้อนกางเกงใน มาแค่นิดเดียวมาวันเดียว หลังจากนั้นมีอาการ เวียนหัว พี่บอย ท้องอืด ใช่อาการคนท้องไหมคะ
สวัสดีค่ะ หากประจำเดือนได้มาแล้วในวันที่ 22 ม.ค. โดยมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ สำหรับเลือดที่ออกในวันที่ 2 หากมีปริมาณเพียงนิดเดียวและมาวันเดียว อาจเป็นเลือดออกในวัไข่ตกได้ เนื่องจากอยู่ในช่วงประมาณกึ่งกลางของรอบเดือนส่วนอาการเวียนหัว ท้องอืด ก็ไม่ใช่อาการของการตั้งครรภ์ โดยอาจเกิดจากสาเหตุ เช่น ทานอาหารที่ทำให้เกิดแก๊สในทางเดินอาหารมากไป ทานอาหารที่ไม่สะอาด ปนเปื้อนเชื้อโรค การมีความเครียด วิตกกังวล นอนไม่หลับ เป็นต้น อย่างไรก็ตาม หากเลือดที่ออกในวันที่ 22 ม.ค. ไม่ใช่ช่วงวันที่ที่ประจำเดือนจะมา ก็อาจไม่ใช่ประจำเดือนก็ได้ ในกรณีนี้ ก็ควรลองตรวจหาการตั้งครรภ์ดูค่ะ